Diari Oficial de la Generalitat Valenciana


Sumari del DOGV 4118, del 31-10-2001 (2001/10697)

Informació pública de les bases de la convocatòria per a la provisió d'una plaça de tècnic de gabinet de premsa, personal funcionari.
-------------------------------------------------------------------------------------------------------------------------------------

### Dades del document

Número de DOGV
:   4118

Data del DOGV
:   31-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10203


Data del document
:   24-09-2001

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * professió de la comunicació
    * administració local
    * concurs administratiu

Informació pública de les bases de la convocatòria per a la provisió d'una plaça de tècnic de gabinet de premsa, personal funcionari. [2001/A10300]
  
Bases específiques
  
Primera. Plaça convocada i sistema de selecció
  
1.1 És la que a continuació es detalla, la naturalesa i característiques de la qual igualment s'especifiquen:
  
- Denominació de la plaça: tècnic gabinet premsa.
  
- Oferta d'ocupació: 2001.
  
- Classe de personal: funcionari de carrera.
  
- Escala: administració especial.
  
- Subescala: tècnic superior (grup A).
  
1.2. El sistema de selecció dels aspirants serà el d'oposició lliure.
  
Segona. Requisits dels aspirants
  
2.1 Per a ser admesos a la realització de les proves selectives, els aspirants hauran de reunir els requisits que s'indiquen en les bases genèriques que regulen la present convocatòria.
  
2.2 Hauran d'estar en possessió del títol de llicenciat en Ciències de la Informació.
  
Tercera. Sol·licituds
  
3.1 Les sol·licituds per a prendre part en les proves selectives es presentaran dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
3.2 Aquestes sol·licituds s'han de presentar al Registre General de la corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3 Les sol·licituds s'han de presentar acompanyades dels següents documents:
  
- Còpia del document nacional d'identitat
  
- Justificant d'haver pagat en qualsevol de les formes admeses en la legislació vigent els drets d'examen.
  
- Aquells altres documents que pogueren estar exigits en les bases específiques com a requisits per a poder optar a l'accés a la plaça convocada, com ara titulacions, permís de conduir, etc.
  
3.4 La instància presentada per cada aspirant, quant al compliment de les condicions i requisits exigits en la convocatòria, tindrà la consideració de declaració jurada acreditativa de la veracitat que es compleixen els requisits.
  
La falsedat en la dita declaració jurada o no complir els requisits assenyalats comportarà la invalidesa de l'actuació de l'interessat i la nul·litat consegüent, respecte d'aquest, dels actes del tribunal qualificador, sense perjudici de l'exigència de responsabilitats de tot tipus a l'aspirant.
  
3.5 Per tractar-se d'una plaça pertanyent al grup A, els drets d'examen es fixen en 3.500 pessetes.
  
Quarta. Desenvolupament de l'oposició
  
4.1 Els exercicis selectius corresponents a aquesta plaça seran els següents:
  
Exercicis obligatoris i eliminatoris
  
Primer exercici:
  
Consistirà a desenvolupar per escrit un tema dels inclosos en les matèries comunes de l'annex, d'entre dos extrets a l'atzar.
  
La duració de l'exercici, la determinarà el tribunal qualificador en iniciar-se aquest i serà llegit en sessió pública.
  
El tribunal, el qualificarà valorant, a més dels coneixements, la claredat i ordre d'idees, la qualitat d'expressió escrita i la capacitat de síntesi.
  
Així mateix, el tribunal podrà departir amb els aspirants sobre algun dels aspectes tractats en el desenvolupament del tema, a fi d'aclarir o conéixer amb més profunditat el coneixement que en té.
  
Segon exercici:
  
Consistirà a desenvolupar oralment dos temes extrets a l'atzar de les matèries especifiques que figuren en l'annex d'aquestes bases d'entre tres extrets a l'atzar.
  
La duració de l'exercici, la determinarà el tribunal qualificador en iniciar-se aquest.
  
El tribunal valorarà el rigor i profunditat dels coneixements, així com la claredat i ordre d'idees. Així mateix, el tribunal podrà canviar impressions amb els aspirants sobre algun dels aspectes tractats en el desenvolupament dels temes, a fi d'aclarir o conèixer amb més profunditat el coneixement que en té.
  
Tercer exercici:
  
Consistirà en la resolució d'un o més supòsits pràctics, relacionats amb les funcions pròpies de la plaça objecte d'aquesta convocatòria. La duració de l'exercici, la determinarà el tribunal qualificador en iniciar-se aquest.
  
El tribunal valorarà la proposta formulada per l'aspirant, tenint en compte el resultat i les conclusions a què arribe.
  
Cinquena. Qualificació dels exercicis
  
Tots els exercicis són obligatoris i eliminatoris.
  
El primer, segon i tercer exercici seran qualificats de 0 a 10 punts, respectivament. L'aspirant que no aconseguisca la puntuació mínima de 5 punts quedarà automàticament eliminat. La qualificació de la fase d'oposició serà la suma de les qualificacions obtingudes en els tres exercicis.
  
El nombre d'aspirants que podran ser declarats aprovats, ordenats per ordre decreixents de puntuació, no podrà superar el nombre de vacants convocades.
  
Sisena. Legislació aplicable
  
En tot el que no preveuen aquestes bases, caldrà ajustar-se al que disposen les següents normes: Llei 30/1984, de 2 d'agost, de Mesures per a la Reforma de la Funció Pública; Llei 7/1985, de 2 d'abril, Reguladora de les Bases de Règim Local; text refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril. Decret Legislatiu de 24 d'octubre, de 1995, pel qual s'aprova el Text Refós de la Funció Pública Valenciana; Reial Decret 896/1991, de 7 de juny, Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de la Provisió de Llocs de Treball i Promoció Professional dels Funcionaris Civils de l'Administració General de l'Estat.
  
Resolució del Ple de l'Ajuntament de 27 de febrer de 1997 (BOP 17.04), per la qual s'aproven les bases genèriques per a la selecció del personal funcionari de l'Ajuntament de Calp, i la resta de disposicions aplicables i concordants.
  
Setena. Impugnacions
  
La convocatòria, les seues bases, i tots els actes administratius que es deriven d'elles i de les actuacions del tribunal podran ser impugnades pels interessats en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX
  
Temari
  
Matèries comunes
  
1. La Constitució espanyola de 1978: significat i estructura. Principis Generals. Reforma de la Constitució. El Tribunal Constitucional.
  
2. Drets i deures fonamentals dels espanyols. El Defensor del Poble.
  
3. L'organització de l'estat en la constitució. La Corona: successió i regència. Les atribucions del rei. El referendament. Les Corts Generals: composició atribucions i funcionament. El poder judicial.
  
4. L'organització territorial de l'estat en la constitució. Les comunitats autònomes. L'administració local.
  
5. L'organització de l'administració pública en l'ordenament espanyol. L'administració de l'estat. L'organització ministerial. El president del Govern. El Consell de Ministres. Les comissions delegades de govern. Els ministres.
  
6. La constitució de les comunitats autònomes. Competències. Estatut d'autonomia: procediment d'elaboració. Contingut i valor normatiu. El sistema institucional de les comunitats autònomes.
  
7. El dret administratiu. Concepte. Fonts del dret administratiu. Principis d'actuació de l'administració pública. Sotmetiment de l'administració a la llei i al dret.
  
8. L'acte administratiu. Concepte, classes i elements. Règim jurídic. El procediment administratiu: el seu significat.
  
9. Fases del procediment administratiu general: iniciació, ordenació, instrucció, acabament i execució. Els recursos administratius i les seues classes.
  
10. L'administrat: concepte i classes. La capacitat de l'administrat i les seues causes modificatives. Actes jurídics de l'administrat. Peticions i sol·licituds. Col·laboració i participació e els ciutadans en l'administració.
  
11. Les formes d'acció administrativa. El foment i els seus mitjans. La policia administrativa, els seus mitjans i limitacions. El servei públic. Modes de gestió dels serveis locals.
  
12. L'administració local. Concepte, entitats que inclou. El règim Local espanyol. Regulació Jurídica.
  
13. La província en el règim local. Organització provincial. Competències. El president de la Diputació Provincial, els vicepresidents. El Ple de la Diputació. La Comissió de Govern. Les comissions informatives.
  
14. El municipi: concepte i elements. Organització municipal. Competències. L'alcalde: elecció, deures i atribucions. El ple de l'ajuntament. La comissió de govern.
  
15. Els reglaments i ordenances locals. Classes. Procediment d'elaboració i aprovació.
  
16. Funcionament dels òrgans col·legiats locals. Convocatòria i ordre del dia. Actes i certificats d'acords.
  
17. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
18. Els béns de les entitats locals. El domini públic. Els béns patrimonials.
  
19. Els contractes administratius locals. Concepte, regulació i règim jurídic. Elements. Formes de selecció del contractista. Incompliment dels contractes administratius.
  
Matèries especifiques:
  
1. Comunicació periodística: codis i estils.
  
2. Trets diferencials del llenguatge periodístic.
  
3. L'estil informatiu.
  
4. L'estil de sol·licitud d'opinió (estil editorialitzant).
  
5. L'estil amé (també anomenat estil fulletonesc).
  
6. Els gèneres periodístics.
  
7. Els gèneres periodístics informatius: la informació.
  
8. Gèneres periodístics informatius: el reportatge objectiu.
  
9. Gènere per a la interpretació periodística: el reportatge interpretatiu.
  
10. Gèneres per a la interpretació periodística: la crònica.
  
11. Gèneres per al comentari i l'opinió: l'article en les seues diferents modalitats.
  
12. La teoria dels gèneres periodístics: anàlisi crítica de la seua vigència científica i professional.
  
13. La codificació lingüística dels redactors.
  
14. La informació periodística especialitzada: concepte, origen i desenvolupament. Del col·laborador al nou gatekeeper.
  
15. L'especialització de fonts.
  
16. La informació política.
  
17. Missatges informatiu en ràdio, TV i cine: continguts i codis.
  
18. Periodisme radiofònic: notícies per a escoltar.
  
19. Periodisme televisat: visualització de la notícia.
  
20. La circulació de la notícia.
  
21. L'ús de la notícia.
  
22. L'esdeveniment com a inici de la producció de la notícia.
  
23. Les fonts periodístiques.
  
24. El periodisme com a producció.
  
25. La professionalitat periodística.
  
26. Gabinet de comunicació: definició, origen i coneixement del sistema informatiu i el procés productiu.
  
27. Política global de comunicació. Organigrama bàsic d'un gabinet de comunicació.
  
28. Comunicació interna: participació interna, formació, butlletins especialitzats i departament de documentació i anàlisi.
  
29. Comunicació externa: relacions informatives, màrqueting i publicitat i relacions amb la societat.
  
30. Tipologia de gabinets de comunicació.
  
31. Disfuncions dels gabinets de comunicació i influència en el procés comunicatiu.
  
32. Estructura de la notícia: la piràmide invertida, elements de l'estructura de la notícia, tipus de notícia segons la seua estructura.
  
33. Els titulars periodístics: factors que influeixen en el titular, tipus de titulars i elements del títol.
  
34. El màrqueting i la comunicació. La comunicació comercial en la teoria de la comunicació.
  
35. Comunicació integral. Definició i objectius. Les vuit branques de la comunicació integral.
  
36. De la llibertat de premsa al dret a la informació: perspectiva històrica del dret a la informació.
  
37. El dret humà a la informació. Estructura i reconeixement del dret en el Conveni Europeu de Drets i en la Constitució Europea.
  
38. Universalitat subjectiva del dret a la informació. Les facultats de recepció, difusió i investigació del subjecte universal.
  
39. El dret a la informació de les minories.
  
40. El dret a l'honor, intimitat i pròpia imatge com a límits del dret a la informació.
  
41. La protecció de la infància i la joventut, com a límit del dret a la informació.
  
42. El dret a la informació i els poders públics. El dret de rectificació com a límit de la llibertat d'expressió.
  
43. La clàusula de consciència com a dret del professional de la informació.
  
44. El secret professional com a dret del professional de la informació.
  
45. L'autocontrol o autoregulació com a límits professionals a la llibertat d'expressió.
  
46. Estatut jurídic de la televisió.
  
47. Estatut jurídic de la ràdio.
  
48. Estatut jurídic de la publicitat i el màrqueting.
  
49. La publicitat electoral.
  
50. Necessitat de la deontologia en l'àmbit de la comunicació.
  
51. Mecanismes i garanties de control i l'ètica periodística.
  
52. Resolució 1003 sobre ètica de periodisme.
  
53. Codi Deontològic de la Federació d'Associacions de Premsa d'Espanya.
  
54. El disseny periodístic. Història, funció, principis generals i regles fonamentals.
  
55. La infografia. Concepte i història. La infografia com a nou llenguatge periodístic. Tipus d'infogràfics.
  
56. L'opinió pública. Història i concepte. Estats, corrents i clima d'opinió. Procés de formació de l'opinió pública.
  
57. Influència dels mass media en l'opinió pública: l'etapa de l'impacte directe.
  
58. Influència dels mass media en l'opinió pública: l'etapa dels efectes limitats.
  
59. Influència dels mass media en l'opinió pública: el canvi en la perspectiva investigadora dels anys 60 i 70.
  
60. Influència dels mass media en l'opinió pública: els efectes cognitius.
  
61. Comunicació política i democràcia.
  
62. Informació i comunicació: delimitació conceptual. La societat de la informació. Informació i llibertat.
  
63. Teories científiques de la informació.
  
64. Teoria política de la informació.
  
65. La desinformació. Concepte i estratègies. Fonts, filtracions, intoxicació, mentida i rumor.
  
66. Teoria social de la informació: funcions i efectes.
  
67. Model sociosemiòtic de la informació.
  
68. Els butlletins d'informació municipal. Calp, La Revista Municipal, exemple de publicació d'iniciativa institucional.
  
69. Història de la premsa a la Marina Alta.
  
70. El mercat de la premsa a la Comunitat Valenciana. Especial referència a la província d'Alacant.
  
71. Eines del Gabinet de Comunicació: rodes de premsa i notes de premsa. Relació del gabinet de comunicació amb els mitjans.